cyanic-selkie/wikianc huggingface dataset:
Gistavs Maselēns
Maselēns 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš startēja tikai pirmajā kārtā.
Zezjuļova
Zezjuļova (arī Zjazuļova) ir ciems Bērziņu pagastā, Dagdas novadā. Atrodas 286 km attālumā no Rīgas.
Leo Mēšelins
Leopolds (Leo) Henriks Stanislauss Mēšelins (Leopold (Leo) Henrik Stanislaus Mechelin, dzimis 1839. gada 24. novembrī, miris 1914. gada 26. janvārī) bija Somijas akadēmiķis, politiķis un uzņēmējs. Viņam bija liberāli ieskati ekonomikā, viņš iestājās par Somijas lielkņazistes autonomiju, par sieviešu un minoritāšu tiesībām. Pazīstams kā viens no Nokia dibinātājiem.
Dzīvesgājums
Leopolds Mēšelins dzimis 1839. gada 24. novembrī Haminā. Tēvs Johans Gustafs Mēšelins (Johan Gustaf Mechelin) bija zviedru izcelsmes izglītības inspektors Haminas kadetu skolā. Māte Amanda Sofia Costiander (dzimusi Sagulin) nāca no Viborgas vācu ģimenes. Mājās ģimene lietoja vācu un zviedru valodu. Tēvs iemācīja Leopoldam krievu valodu, bet māte — franču valodu. Leo lasīja arī angliski, bet somu valodu neapguva. 1860. gadā kļuva par filozofijas kandidātu (bakalauru) un tajā pašā gadā ieguva filozofijas maģistru grādu. Viņš strādāja par skolotāju. 1864. gadā Mēšelins ieguva tieslietu zinātņu kandidāta grādu. Viņš strādāja Senātā par kopētāju.
Mundaga
Mundaga (augštecē Višļupīte) ir Valgales labā krasta pieteka Kuldīgas un Talsu novados.
Tek ziemeļu virzienā. Ietek Valgalē pie Celmu mājām. Mundagu šķērso valsts autoceļi V1300 (Kabile–Sabile) un V1261 (Renda–Matkule), tās krastos atrodas Višļi.
Leo Mēšelins
Dzīvesgājums
1865. gadā Mēšelins apprecējās ar Aleksandru Elizabeti Lindrosu (Alexandra Elisabeth Lindroos; 1844—1909), kuras tēvs komercpadomnieks Johan Henrik Lindroos bija bagāts Helsinku iedzīvotājs. 1867. gadā Leo Mēšelinu ievēlēja par direktoru bankā Suomen Yhdyspankin (SYP), kuras lielākais akciju turētājs bija viņa sievastēvs. 1871. gadā Mēšelinu kopā ar savu draugu inženieri Fredriku Idestamu (Fredrik Idestam) izveidoja akciju sabiedrību Aktiebolag Nokia celulozes ražošanai. Idestams nodarbojās ar uzņēmuma vadīšanu, bet Mēšelins palīdzēja kapitāla piesaistīšanā.
1872. gadā viņš pameta bankas amatu, lai pievērstos akadēmiskajai karjerai. 1872. gadā Mēšelins ievēlēts Somijas parlamentā 1873. gadā Leo Mēšelins ieguva licenciāta un doktora grādu tieslietās. No 1874. gada viņš Helsinku universitātē bija konstitucionālo un administratīvo tiesību profesors. No 1877. gada pasniedza arī ekonomiskās tiesības un ekonomiku.
1875. gadā Leo Mēšelins tika ievēlēts Helsinku pirmajā domē un kļuva par tās priekšsēdētāju. Domē viņš bija no 1875. līdz 1878. gadam un no 1891. līdz 1899. gadam. Tās priekšsēdētājs bija 1875.—1876., 1878. un 1892.—1899. gadā. 1876. gadā Mēšelins Helsinkos noorganizēja pirmo rūpniecisko izstādi, kuru apmeklēja imperators Aleksandrs II. Cars par labo uzņemšanu Mēšelinu un viņa pēcnācējus iecēla muižnieka godā. No 1877. līdz 1882. gadam viņš bija arī parlamenta finanšu komitejas vadītājs. Mēšelins bija Zelta standarta komitejā, kas 1877. gadā panāca Somijas markas piesaistīšanu zelta standartam. Viņš arī vadīja komiteju, kas 1879. gadā panāca ekonomikas brīvības likuma pieņemšanu. Viņš 1877. gadā panāca pirmo valdības budžeta pieņemšanu.
1880. gadā tika dibināta Liberālā partija, kuras programmas lielāko daļu uzrakstīja Leo Mēšelins. 1882. gada parlamenta vēlēšanās Liberālā partija ieguva vairākumu starp pašvaldību locekļiem. Viņš kļuva par Senāta finanšu nodaļas vadītāju. 1885. gadā Liberālā partija izjuka, bet Mēšelins turpināja darboties Senātā. Kopš 1888. gada viņš vadīja Tirdzniecības un rūpniecības padomi. Mēšelins 1890. gadā panāca pirmā ledlauža iegādi Somijai, kas uzlaboja tirdzniecību ziemā un samazināja atkarību no Krievijas.
Laikā, kad Krievijā pastiprinājās panslāvisma idejas, Leo Mēšelins argumentēja, ka cara vara Somijā ir ierobežota ar vecajiem konstitucionālajiem likumiem kuri bija spēkā, kad līdz 1809. gadam pār Somiju valdīja Zviedrija. Tādējādi Somija ir konstitucionāla valsts, kurā caram būtu jābūt tikai pārstāvnieciskai varai, bet citur Krievijā — absolūtai varai. Somijas ģenerālgubernators Frīdrihs Heidens Mēšelina idejām nepiekrita, un 1885. gadā tika izveidota Veisenberga komiteja, kas strādāja pie Somijas un Krievijas konstitucionālo attiecību likumiem. Mēšelins 1886. gadā publicēja darbu Précis du droit public du Grand-Duche de Finlande ("Somijas lielhercogistes valsts likumu specifika"), kurā izklāstīja savas idejas Eiropai. 1890. gadā Heidens publicēja ta saucamo Pasta manifestu, pēc kura Somijas pasts tiek pakļauts Krievijas pasta pārvaldei. Leo Mēšelins, protestējot pret to, pameta Senātu.
Mēšelins atgriezās Helsinku padomē un atsāka uzņēmējdarbību Suomen Yhdyspankki bankā un Nokia padomē. Pēc F. Idestama aiziešanas no Nokia, L. Mēšelins kļuva par padomes priekšsēdētāju. Piedalījās dažādu asociāciju darbā: Ekonomiska samfundetin, Somijas ekonomikas biedrībā, Somijas mākslas biedrībā. Viņš turpināja Somijas autonomijas propagandu. Pieaugot pārkrievošanas draudiem, 1893. gadā Mēšelins izdeva grāmatu Finland in 19 de seklet ("Somija 19. gadsimtā"). Tās izveidei bija pieaicināti galvenokārt zviedrvalodīgie zinātnieki, rakstnieki un mākslinieki. Grāmatā bija augstas kvalitātes attēli. Tā drīz tika pārtulkota somiski un arī citās Eiropas valodās.
1899. gadā cars Nikolajs II izdeva Februāra manifestu, kas samazināja Somijas autonomiju. Konstitucionālisti Leo Mēšelina vadībā sāka pasīvo pretošanos. Tika savākti gandrīz pusmiljons parakstu petīcijai caram. 1903. gada janvārī tika dibināta "Vecāko padome", kurā iekļāvās arī Mēšelins. Maijā ģenerālgubernators Nikolajs Bobrikovs no valsts izraidīja konstitucionālās kustības vadītājus. Leo Mēšelins, kas tajā laikā atradās Stokholmā, tika pasludināts par persona non grata. Vācijā Mēšelins nodibināja sakarus ar Krievijas liberāļiem, kuri 1905. gadā dibināja Konstitucionāli demokrātisko partiju. Pēc Bobrikova slepkavības 1904. gadā trimdiniekiem atļāva atgriezties mājās.
1905. gada 4. novembrī, pēc plašiem streikiem un nemieriem Krievijā un Somijā, cars Nikolajs II izdeva Novembra manifestu, kas ļāva Somijā veikt liberālas izmaiņas un mīkstināja ģenerālgubernatora varu. Novembra manifesta satura autors bija Mēšelins. Leo Mēšelins kļuva par Senāta finanšu departamenta priekšsēdētāju, kurš bija Senāta (valdības) vadītājs. Mēšelina vadībā 1906. gadā tika izstrādāts jauns vēlēšanu likums. Tajā tika dotas vēlēšanu tiesības un iespēja tikt ievēlētām sievietēm un bezzemniekiem. Pirmais parlaments (Eduskunta) tika ievēlēts 1907. gadā. Tajā neviena partija neguva vairākumu, un Mēšelina vadītais Senāts darbojās kā mazākuma valdība. 1908. gadā parlaments tika atlaists, un Mēšelins zaudēja amatu Senātā. 1910. gadā tika sarīkotas jaunas parlamenta vēlēšanas, kurās Leo Mēšelins piedalījās Zviedru partijas sastāvā. Bija vairāku komiteju vadītājs. Parlamentā viņš darbojās līdz 1913. gadam. Pēdējos dzīves gadus Mēšelins piedalījās miera kustībā.
1913. gada rudenī Mēšelinam sākās problēmas ar nierēm, un 1914. gada 26. janvārī viņš mira. Leo Mēšelins apglabāts Hietaniemi kapsētā Helsinkos.
Eshatoloģija
Eshatoloģija (grc, éskhatos — ‘pēdējais’) ir teoloģiska mācība par cilvēces galu, kā arī par pasaules galu un laika beigām. Daudzās reliģiskās mācībās eksistē pēcnāves dzīve un tās izpausme atkarībā no tā, kas ir darīts laicīgajā dzīvē. Tas ir atrodams, sākot jau ar seno ēģiptiešu Nāves grāmatu, tālāk sengrieķu mitoloģijā kā pazemes dieva Aīda valstība, kristietībā — debesis un elle. Slavens ir arī Dantes Aligjēri darbs “Dievišķā komēdija” un tibetiešu nāves grāmatas.
Eshatoloģijā tiek apskatīta arī atsevišķa cilvēka pēcnāves dzīve. Piemēram, kristieši tic dvēseles eksistencei pēc nāves. Protestanti uzskata, ka cilvēku dvēsele uzreiz nonāk debesīs, bet katoļi domā, ka pēc nāves dvēsele nonāk šķīstītavā, kur tiek lemts par tās tālāko uzturēšanās vietu. Kristietībā saistībā ar pasaules galu tiek izmantotas frāzes “Tā Kunga diena”, “Tiesas diena” vai vienkārši “pasaules gals”.
Džins (dzēriens)
Džins ir no kadiķogu un graudu spirta maisījuma (Anglijā, Skotijā, ASV) vai kadiķogu un iesala spirta maisījuma (Nīderlandē) iegūts stiprais spirtotais dzēriens, ko, atkarībā no džina šķirnes, papildina ar dažādu garšvielu (piemēram, apelsīnu mizu vai lielās zirdzenes sakņu) uzlējumiem. Pēc pārtvaices džinu atšķaida līdz pieņemamajam dzeršanas stiprumam, kas parasti ir 38—45 etilspirta tilpumprocenti.
Sanktgallenes kantons
Sanktgallenes kantons (de) ir viens no Šveices 26 kantoniem, kas atrodas valsts ziemeļaustrumos. Kantona administratīvais centrs ir Sanktgallene. 1803. gadā tas pievienojās Šveices konfederācijai. Kantons robežojas ar Austriju un Lihtenšteinu, kā arī ar Graubindenes, Glarusas, Švīces, Cīrihes un Turgavas kantoniem. Sanktgallenes kantons aptver arī Apencelles-Auserrodenes un Apencelles-Innerrodenes kantonus. 2020. gada decembrī kantonā dzīvoja aptuveni 514,504 tūkstoši cilvēku, galvenokārt vācvalodīgie.
Maikls Antonio
Maikls Gregorijs Antonio (en, dzimis ) ir Anglijā dzimis Jamaikas futbolists, spēlē uzbrucēja pozīcijā. Kopš 2015. gada Antonio pārstāv Anglijas Premjerlīgas komandu West Ham United. Spēlē Jamaikas izlasē.
Sasniegumi
West Ham United
Rubinauci
Rubinauci ir ciems Dagdas novada Svariņu pagastā. Atrodas pagasta dienvidu daļā 10 km no pagasta centra Svarinciem, 9 km no novada centra Dagdas un 240 km no Rīgas.
Ciema apkārtnē atrodas valsts nozīmes arheoloģiskais piemineklis - Rubenaucu pilskalns.
Zibla
Zibla (ltg) ir ciems Malnavas pagastā, Kārsavas novadā. Atrodas 285 km attālumā no Rīgas.
Apdzīvotā vieta atrodas pie autoceļa A13.
Muižiņa
Muižiņa ir ciems Jēkabpils novada Salas pagastā. Atrodas pagasta dienvidos daļā 14,5 km no pagasta centra Salas un 158,6 km no Rīgas.
Apdzīvotā vieta atrodas pie autoceļa P75 (Jēkabpils–Lietuvas robeža (Nereta)), Podvāzes upes krastā.
Končita Vursta
Tomass "Toms" Neivirts (de; dzimis ), labāk pazīstams ar vārdu Končita Vursta (Conchita Wurst), ir austriešu dziedātājs.
Kā Končita Vursta viņa pārstāvēja Austriju 2014. gada Eirovīzijā Kopenhāgenā, Dānijā, ar dziesmu Rise Like a Phoenix un uzvarēja (pirmajā vietā ierindojās arī pusfinālā). Piedalījusies arī Austrijas nacionālajā atlasē 2012. gada Eirovīzijai, tomēr palika 2. vietā pēc Trackshittaz, kas izpildīja Woki mit deim Popo.
Pogas ezers
Pogas ezers ir caurteces ezers Gulbenes novada Stāmerienas pagastā. Atrodas Gulbenes paugurvaļņa pārejā uz Adzeles pacēlumu. Ezeram cauri tek Pogupe. Krasti slīpi, austrumu pusē ļoti avotaini, dibens līdzens ar biezu dūņu slāni. Ovāla ezerdobe. Eitrofs, maz aizaudzis ezers. Ezerā mīt rudulis, līnis, zutis, plaudis, līdaka, rauda, asaris, karūsa, plicis, sapals, ausleja, ālants, ielaisti arī zuši un karpas.
Keslera sindroms
Keslera sindroms jeb efekts ir teorētiska ap Zemi esošo kosmisko atkritumu daļu skaita lavīnveida palielināšanās savstarpējo sadursmju rezultātā, kas nākotnē var nopietni traucēt cilvēces lidojumus kosmosā un mākslīgo pavadoņu izvešanu orbītā.
Vēsture
Kosmosa izpētes laikmets sākās ar Sputņik-1 palaišanu 1957. gadā. Kopš tiem laikiem cilvēce ir nopietni piesārņojusi kosmisko telpu Zemes tuvumā. 1960.—1965. gadā Staņislavs Lems savos fantastiskajos stāstos "No Ijona Klusā atmiņām" aprakstīja atkritumu gredzenu, kas izveidojies ap Sīriusa sistēmas planētu. Laika gaitā uz Zemes orbītas sakrājušies kosmiskie atkritumi, kurus veido raķešu daļas, mākslīgie pavadoņi, kuri vairs nedarbojas, taču nav ievadīti Zemes atmosfērā un tur sadedzināti. Tāpat daļu šo atkritumu izveidojušies apzinātas cilvēku darbības dēļ, piemēram, 20. gadsimta 60. gados ASV Vestfordas projekta (Project West Ford) ietvaros orbītā ap Zemi tika ievadīts pusmiljards vara stiepļu (garums — 17,8 mm, biezums — 17,8 µm), tā mērķis bija radioviļņu tālsakaru nodrošināšana neatkarīgi no jonosfēras stāvokļa.
Mūsdienās
Mūsdienās tiek veikta kosmiskā piesārņojuma novērošana, taču ievērot ir iespējams tikai relatīvi lielus (> 10 cm diametrā) piesārņojuma objektus. Kosmosa pētniecība jau saskaras ar šī piesārņojuma radītajām problēmām — Starptautiskā kosmosa stacija vairākkārt ir bojāta sadursmēs ar kosmiskā atkrituma daļām, kuru izmērs ir mazs, bet kuras pārvietojas izplatījumā ar milzīgu ātrumu (vairāki km/s).
Tāpat pastāv mākslīgo pavadoņu sadursmes iespēja. 2009. gada notika sadursme starp Iridium 33 un Kosmos-2251, kuras dēļ radās ap 2000 lielu atlūzu un ap 10 000 mazu.
Grempjanu kalni
Grempjanu kalni (en, gd) ir kalnu masīvs Skotijas vidienē, Apvienotās Karalistes augstākie kalni. Izvietojišies Skotijas ziemeļdaļā, Ziemeļskotijas kalnienes dienvidu daļa. Glenmoras zemiene ziemeļrietumos to atdala no Skotijas Ziemeļrietumu kalnienes, bet Skotijas zemiene dienvidos — no Dienvidskotijas augstienes. Augstākā virsotne ir Neviss 1344 m vjl. Kalni veidoti no magmatiskajiem un metamorfajiem iežiem (granīti, gneisi, kristāliskie slānekļi, kvarcīti). Ainavā dominē virsāji un purvi, ielejās lapkoku meži.
Ošstrauts
Ošstrauts ir Lašupītes kreisā satekupe Talsu novadā.
Rock Around the Clock
Tā nav ne pirmā, ne pirmā veiksmīgā rokenrola dziesma, tomēr šī kļuva par 20. gadsimta 50. gadu dumpiniecisko jauniešu himnu. Tāpat Rock Around the Clock tiek uzskatīta par dziesmu, ar kuras palīdzību rokenrols kļuva daudz populāraks un plašāk pazīstams. Žurnāls Rolling Stone to ierindoja 158. vietā savā 500 visu laiku izcilāko dziesmu sarakstā.
Dziesmas pilnais oriģinālais nosaukums bija We're Gonna Rock Around the Clock Tonight!, kas vēlāk tika saīsināts līdz (We're Gonna) Rock Around the Clock un Rock Around the Clock.
Melānija Grifita
Melānija Ričardsa Grifita (en; dzimusi ) ir amerikāņu aktrise.
Biogrāfija
Dzimusi 1957. gada 9. augustā Manhatanā, Pītera Grifita un aktrises Tipijas Hedrenas ģimenē. Savu karjeru sākusi 1970. gados, piedaloties vairākās neatkarīgajās trillera filmās, slavu gūstot 1980. gados.
1975. gadā, 17 gadu vecumā, piedalījusies Artura Penna neo-noir filmā Night Moves. Par lomu Braiena De Palmas erotiskajā trillerī Body Double (1984), saņēmusi National Society of Film Critics Award balvu kā labākā aktrise otrā plāna lomā. Vēlāk piedalījusies arī kinokomēdijā Something Wild (1986) un romantiskajā komēdijā Working Girl (1988), par ko viņu nominēja Amerikas Kinoakadēmijas balvai kategorijā "Labākā aktrise galvenajā lomā" un saņēma Zelta globusa balvu.
1990. gados tikusi nominēta Zelta globusam par lomām seriālā Buffalo Girls (1995) un filmā "RKO 281" (1999). Saņēmusi arī divas Zelta avenes balvas par lomām filmās Shining Through (1992), A Stranger Among Us (1992) un Mulholland Falls (1996).
Čārlzs Mēle
Čārlzs Mēle (en; Ņujorka — ) bija ASV šahists.
Biogrāfija
1880. gados bijis viens no vadošajiem ASV šahistiem. 1880. gadā Ņujorkā 5. ASV šaha kongresā izcīnījis 3. vietu (uzvarējis Džordžs Makenzijs). 1888. gadā Sinsinati dalījis 2. vietu 1. ASV šaha asociācijas turnīrā, kas vienlaicīgi tiek uzskatīts par pirmo ASV šaha čempionātu (uzvarēja Džeksons Šovalters). Piedalījies šaha mačos, kuros 1879. gadā uzvarējis Davidu Greiemu Bērdu ar 6½:4½, bet 1890. gadā zaudējis Viljamam Polokam ar 6½:7½.
Žans Žaks Benekss
Žans Žaks Benekss (fr; dzimis, miris ) bija franču kinorežisors. Pazīstams ar filmām Diva un 37° 2 le matin. Viņa darbi tiek atzīmēti kā filmu kustības cinéma du look piemēri.
1972. gadā bija otrais režisora asistents Džerija Lūisa filmai The Day the Clown Cried. 1977. gadā viņš režisēja savu pirmo īsfilmu Le Chien de M. Michel, kas ieguva pirmo vietu Truvilas festivālā. 1980. gadā Benekss režisēja savu pirmo pilnmetrāžas spēlfilmu Diva, kas ieguva četras Cēzara balvas. Viņa otrā pilnmetrāžas spēlfilma La Lune dans le caniveau, tika nominēta Zelta palmas zaram 1983. gada Kannu kinofestivālā, kā arī nominēta trim Cēzara balvām, no kurām ieguva vienu.
1986. gadā Benekss režisēja filmu 37°2 le matin. 1987. gadā šo filmu izvirzīja Amerikas Kinoakadēmijas balvai kā "Labāko filmu svešvalodā", un šajās kategorijās filmu izvirzīja arī BAFTA kino balvai un Zelta globusa balvai.
Zaļā cikādīte
Izplatība un ekoloģija
Sastopas visā netropu Eirāzijā un Dienvidāfrikā. 2010. gadā atklāta kā jauna suga Azoru salās.
Pieaugušo īpatņu apraksts
Ir 6–9 mm garas cikādītes. Mātītēm virsspārni ir gaiši zaļi ar gaišāku vai pelēku kostālo malu un apikālu šūnu; tēviņiem virsspārni ir tumši zili ar zilganu kostālo malu un apikālu šūnu. Seja dzeltena, ar gaiši brūnām šķērslīnijām uz klipeusa frontālas daļas un melniem punktiņiem uz ūsiņām. Starp acīm ir pāris melno punktiņu. Pronotums ir dzeltenīgs no priekšas un zaļgans no muguras. Skutellums ir dzeltens vai zaļgandzeltens.
Maņu orgāni
8 līdz 75 μm gara mataina sensilla atrodas uz matu plātnēm vai matu rievām. Sensillas uztver kustību starp ķermeņa daļām. Šāda veida proprioceptīvie receptori lokalizējas tuvumā no savienojuma vietām, atrodas uz kājām un uz vēdera.
Matainas sensillas atrodas arī uz trešā kāju pāra, uz krūtīm, virsspārniem un vēdera.
Ekoloģija
Apdzīvo meža un pļavas biotopus: mitinās garā zālē mežos un pļavās, mitrās pļavās, meža klājumos, retinātos mežos. Šī suga ir polifāga, kura barojas ar dažādu augu sugu zaļajām daļām (lapām, jauniem stumbriem), uz tādiem augiem kā, piemēram, donis, Phragmites, Arundo.
Attīstība
Eirāzijas aukstākos reģionos gadalaikā attīstās 1 paaudze, siltākos līdz 2-3 paaudzēm. Eiropas mērenā klimata zonā mātītes dēj olas kaudzītēs apmēram pa 10 oliņām uz zālveidīgiem augiem (piemēram, ložņu vārpata, Kanādas jānītis, donis, parastā niedre, ezera meldrs), dažreiz arī uz kokiem un krūmiem. Ziemo olas stadijā, koku zaru un stumbru mizā. Nimfas parādās pavasarī. Pieaugušie īpatņi no nimfām attīstās jūnijā-jūlijā.
Mijiedarbība ar citiem organismiem
Zaļā cikādīte, ka arī daži citi cikādīšu dzimtas pārstāvji (piemēram, Carneocephala fulgida, Draeculacephala minerva, Graphocephala atropunctata), ir atzīmēta ka Xylella fastidiosa baktēriju izplatītāja. Xylella fastidiosa baktērija izraisa dažādas augu slimības, piemēram, vīnogām (tā izraisa Pīrsa slimūbu), olīvu kokam, citrusiem, oleandriem un citiem.
Zaļo cikādīšu olas bojā Gonatocerus longicornis un dažas Anagrus ģints (piemēram, Anagrus breviphragma, Anagrus atomus, Anargus mutans, Anargus silwoodensis) pundurlapsenes, kuras ir dažādu cikādīšu dzimtu un citu Fulgoroidea sugu kaitēkļi.
Gulbenes ezers
Gulbenes ezers var būt:
Ziemeļu Ivanova
Ziemeļu Ivanova ir ciems Nīcgales pagastā, Augšdaugavas novadā. Atrodas 200 km attālumā no Rīgas.
UNESCO Pasaules mantojuma vietas Mozambikā
Sarakstā apkopotas tās vietas Mozambikā, kas iekļautas UNESCO Pasaules mantojuma sarakstā. UNESCO sarakstā no Mozambikas ir iekļauta 1 vieta (dabas objekts), savukārt 4 vietas ir iekļautas oficiālajā kandidātu sarakstā. Mozambika Pasaules mantojuma konvenciju ratificēja 1982. gada 27. novembrī.
Irbe (uzvārds)
Irbe ir latviešu cilmes uzvārds. Cilvēki ar šo uzvārdu:
281. Abrenes policijas bataljons
281. Abrenes policijas bataljons (de) bija militāra latviešu vienība Trešā reiha pakļautībā Otrajā pasaules karā. Tika saformēts speciāli operācijas Ziemas burvība (de) (pazīstama arī kā Osvejas akcija) īstenošanai Osvejas apkaimē.
Izveidošana
281. Abrenes policijas bataljonu 1943. gada 23. janvārī Rīgā pēc vācu policijas komandiera Ostlandē Frīdriha Jekelna pavēles saformēja pulkvežleitnants Voldemārs Veiss no Rīgas un Vidzemes policijas darbiniekiem, pēc Jekelna pavēles katram Latvijas apriņķim bija jādod noteikts skaits vīru. Izveidošanas specifiskais mērķis bija operācijas "Winterzauber" īstenošana, izveidojot bataljonā bija 48 virsnieki, 224 instruktori un 362 kareivji (formējot tika ņemtas vērā tikai Latvijas Bruņoto spēku dienestā iegūtās pakāpes, nevis policijas dienesta pakāpes). 10. februārī bataljons devās no Bolderājas uz Daugavpili, tālāk uz Piedruju.
Dienesta gaitas
Operācija "Winterzauber" izvērtās par vienu no vērienīgākajām partizānu apkarošanas operācijām Ostlandes reģionā, kaujas darbībā ap Osvejas ezeru piedalījās vēl 6 latviešu policijas bataljoni, kā arī vairākas vācu, lietuviešu un ukraiņu vienības SS ģenerāļa Jekelna vadībā. Operācijā iesaistītās vienības sadalīja divās grupās — Knehta un Šrēdera, 281. bataljonu iekļaujot Šrēdera grupā. Operācija ilga līdz 31. martam, tajā tika iznīcināti 3904 partizāni vai par to atbalstīšanu aizdomās turētie, 281. bataljons šajā operācijā zaudēja vairākus kritušos. Pēc tās noslēgšanās bataljons atgriezās Rīgā, kur 9. aprīlī tika izformēts.
Irbju iela (Jūrmala)
Irbju iela ir iela Jūrmalā, Slokas apkaimē. Irbju iela sākas krustojumā ar Lapsu ielu un beidzas krustojumā ar Cīruļu ielu. Kopējais ielas garums ir 910 metri, tā ir klāta ar grants segumu. Irbju ielā satiksmes kustība norit vienā joslā. Ielā ir savrupmāju apbūve.
Ielu savienojumi
Irbju iela ir savienota ar šādām ielām:
Lea Nudelmane
Lea Nudelmane (en Simferopolē) ir Izraēlas šahiste, 1976. gada sieviešu šaha olimpiādes uzvarētāja komandu un individuālajā vērtējumā.
Biogrāfija
Piedalījusies PSRS jauniešu šaha čempionātos, kuros labāko rezultātu sasniegusi 1972. gadā Čerņihivā, kad ieņēmusi 7. vietu. Ukrainas jauniešu izlases sastāvā divas reizes uzvarējusi PSRS jauniešu komandu šaha čempionātos — 1970. gadā Ņevinnomiskā un 1972. gadā Kijevā. 1971. gadā uzvarējusi Krimas apgabala sieviešu šaha čempionātā. Ukrainas sieviešu korespondencšaha čempionāta uzvarētāja (1968—1970).
1972. gadā pārcēlusies uz Izraēlu. Daudzkārtējā Izraēlas sieviešu šaha čempionātu dalībniece. Pārstāvējusi Izraēlas komandu Pasaules šaha olimpiādēs, kurās piedalījusies 3 reizes (1974-1976, 1980). Komandu vērtējumā izcīnījusi zelta (1976) medaļu. Individuālajā vērtējumā izcīnījusi zelta (1976) un bronzas (1980) medaļas.
Ežēns Plisons
Ežēns Plisons (en; dzimšanas un miršanas datums nav zināms) bija britu paukotājs, startēja 1900. gada vasaras olimpiskajās spēlēs Parīzē.
Plisons 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš startēja tikai pirmajā kārtā.
Novokubanska
Novokubanska (krievu: Новокубанск) ir pilsēta Krasnodaras novadā, Krievijā.
Pilsēta atrodas 195 km attālumā no Krasnodaras. Pārsvarā tajā dzīvo krievi (88,18 %), armēņi (6,28 %) un ukraiņi (1,60 %).
Skudru pilskalns
Skudru pilskalns atrodas Vidzemē, Madonas novada Sausnējas pagastā, Ogres upes kreisajā krastā augšpus Vēģupītes ietekai Ogrē. Netālu, lejpus Vēģupītes ietekas tajā pašā upes krastā atrodas Priekšēnu pilskalns.
Jānis Līcis
Jānis Līcis (dzimis, miris ) bija Latvijas Pareizticīgās Baznīcas Aderkašu draudzes mācītājs. Rakstos izmantoja pseidonīmus Josts Viesulis un Indriķis Straumīte. 1905. gadā kaujinieku nogalināts savās mājas.
Dzimis zemnieka Jāņa Līca, kas tika sodīts par pāriešanu pareizticībā un mira, ģimenē. No 1847. līdz 1857. gadam mācījās Rīgas Pareizticīgo garīgajā seminārā. No 1859. gada līdz mūža galam bija Aderkašu draudzes mācītājs. Publikācijās kritizēja Baltijas vācu aprindas un luterāņu baznīcu, satuvinoties ar slavofiliem un Juriju Samarinu. Nogalināts savās mājās 1905. gadā ar revolvera šāvienu caur logu ģimenes vakariņu laikā.
Zigmaņi (Andzeļu pagasts)
Zigmaņi ir ciems Andzeļu pagastā, Dagdas novadā. Atrodas 274 km attālumā no Rīgas.
Rekle
Rekle ir Rīteļas kreisā krasta pieteka Talsu un Kuldīgas novados.
Tek rietumu-dienvidrietumu virzienā. Ietek Rīteļā augšpus Rīteļas ietekas Īvandē. Rekli šķērso valsts autoceļš V1261 (Renda–Matkule), tās krastos nav lielu apdzīvoto vietu.
Tkemali
Tkemali (gruzīnu: ტყემალი) ir tradicionāla gruzīnu mērce, kas izgatavota pamatā no aličām, dažkārt arī no citām plūmju šķirnēm. Izmantojamas ir gan plūmju sarkanās, gan zaļās šķirnes. Mērces garša var būt atšķirīga, bet parasti tā ir skābena. Lai pazeminātu skābuma līmeni, var pievienot saldākas plūmju šķirnes. Tradicionāli bez plūmēm tiek izmantotas šādas sastāvdaļas: ķiploki, paleju mētra, ķimenes, koriandrs, dilles, čili pipari un sāls.
Pagatavošana
Nomazgātas plūmes liek katlā, pārlej ar ūdeni tā, lai to augšpuse paliktu nenosegta. Lēni vāra, līdz plūmes ir mīkstas, atdzesē. Katla saturu izkāš caur sietu. Izkāsto mērci vāra, maisot pievieno saspiestus ķiplokus un smalki saberztas garšvielas. Mērci uz lēnas uguns uzvāra un pēc atdzesēšanas pilda pudelēs vai burkās. Vēsā un sausā vietā var glabāt līdz pat gadam.
Dienvidparks: lielāks, garāks un neapgraizīts
"Dienvidparks: lielāks, garāks un neapgraizīts" (en) ir 1999. gada amerikāņu animācijas filma, kas balstīta uz animācijas seriālu "Dienvidparks". Filmas režisors ir Trejs Pārkers, lomas ierunājuši Trejs Pārkers, Mets Stouns, Īzaks Hejess, Mērija Keja Bergamne, Džordžs Klūnijs un citi aktieri.
Sižets
Filmā četri Dienvidparka pilsētas skolnieki — Stens Maršs, Kails Broflovskis, Kenijs Makormiks un Ēriks Kartmens bez atļaujas kinoteātrī noskatās kanādiešu filmu pieaugušajiem. Samācījušies visādas neķītrības, jaunieši skolā kļūst rupji un viņu mātes to nevar paciest. Viņas izveido organizāciju pret rupjo Kanādas filmu. Viss aiziet tik tālu, ka ASV piesaka Kanādai karu. Šo karu izmanto Sātans, lai kopā ar ar savu mīlnieku Sadamu Huseinu panāktu apokalipsi.
Kwangmyŏngsŏng 3-2
Kwangmyŏngsŏng 3-2 (ko, Handža: 光明星3號2號機;) ir pirmais veiksmīgi palaistais Ziemeļkorejas pavadonis. Tas palaists.
Starts notika periodā, kad tika atzīmēta iepriekšējā valsts vadītāja Kima Čenira miršanas gadadiena.
Kwangmyŏngsŏng 3-2 tika palaists 00:49:46 UTC ar nesējraķeti Unha-3 no Sohae pavadoņu palaišanas stacijas. 00:59:13 UTC pavadonis atdalījās no pēdējās pakāpes. Atšķirībā no iepriekšējām reizēm, kad Ziemeļkoreja bija paziņojusi par veiksmīgu pavadoņa palaišanu, bet ASV un citi orbitālo objektu novērotāji nekādus objektus orbītā nepamanīja, šoreiz ASV dienests uzreiz paziņoja, ka pavadonis ir orbītā. Lai gan Ziemeļkoreja apgalvoja, ka Kwangmyŏngsŏng 3-2 veiksmīgi darbojas, neviens ārvalstu novērotājs nav uztvēris radiosignālus no tā. Vizuālie novērojumi (spožuma maiņa) rādīja, ka pavadonis nekontrolēti griežas.
Raķetes palaišana izpelnījās citu valstu (sevišķi Japānas) nosodījumu, jo tā pārkāpj ANO Drošības padomes rezolūciju 1874 par ballistisko raķešu aizliegumu Ziemeļkorejai.
Gailis (uzvārds)
Gailis (sieviešu dzimtē Gaile) ir latviešu cilmes uzvārds. Cilvēki ar šo uzvārdu:
Vendels
Vendels Nasimentu Boržiss (pt, dzimis ) ir Brazīlijas futbolists, spēlē aizsarga pozīcijā. Kopš 2021. gada Vendels pārstāv Portugāles Premjerlīgas komandu FC Porto.
Savas karjeras sākumā pārstāvējis tādus Brazīlijas klubus kā Iraty, Londrina, Paraná Clube un Grêmio. 2014. gadā pievienojies Bayer komandai. Ar Bayer komandu kopā nospēlējis pāri 200 spēlēm. 2021. gada augustā Vendels pievienojās Porto.
Lāču strauts (Zirdzenes upītes pieteka)
Lāču strauts (arī Ķērstas valks) ir Zirdzenes upītes kreisā krasta pieteka Saldus novadā un Kuldīgas novadā.
Tek ziemeļu virzienā. Ietek Zirdzenes upītē uz rietumiem no Stungurīšu mājām. Lāču strautu šķērso valsts autoceļš P107 (Skrunda — Ezere).
Veiziniški
Veiziniški ir ciems Dagdas novada Svariņu pagastā. Atrodas pagasta rietumu daļā 8 km no pagasta centra Svarinciem, 7 km no novada centra Dagdas un 238 km no Rīgas.
Apdzīvotā vieta atrodas pie vietējā autoceļa V619 (Dagda_Pauļukalns), Dagdas ezera krastā.
Ciema teritorijā atrodas vietējās nozīmes arheoloģiskais piemineklis - Veizinišķu apmetne.
Karloss Dario Aurelio
Karloss Dario Aurelio (spāņu: Carlos Darío Aurelio; dzimis 1976. gada 22. maijā) ir bijušais argentīniešu futbolists un treneris.
Spēlētāja karjera
Dario Aurelio Argentīnā plašāk bija pazīstams kā spēlētājs, karjeru sākot Laplatas "Gimnasia" un spēlējot gan Itālijas "Brescia", "Cosenza" un SPAL, gan arī Skotijas "Livingston". Futbolista karjerā Aurelio spēlēja kā pussargs.
Trenera karjera
Trenera karjerā 2018. gada pirmajā pusē Aurelio bija Fakundo Savas asistents Laplatas "Gimnasia". Sava par galveno treneri kļuva janvāra sākumā, taču jau pēc četrarpus mēnešiem tika atbrīvots no amata, 12 spēlēs spējot izcīnīt tikai divas uzvaras un piedzīvojot septiņus zaudējumus. "Gimnasia" sezonu Argentīnas augstākajā līgā pabeidza ar 27 punktiem 27 spēlēs, 28 komandu konkurencē samierinoties ar 23. vietu.
Aurelio par FK Liepāja galveno treneri tika apstiprināts 2018. gada augusta sākumā, amatā nomainot gruzīnu speciālistu Tamazu Pertiju. Argentīnietim bija Dienvidamerikas Futbola konfederācijas (CONMEBOL) licence, taču tā nebija derīga darbam Eiropā. Līdz ar to spēļu laikā speciālists nedrīkstēja atrasties uz komandas soliņa, tāpēc tobrīd liepājniekus vadīja Mareks Zuntners un pārējie vienības treneri.
Lai sakārtotu šīs formalitātes, bija nepieciešams pierādīt, ka Dienvidamerikā iegūtā kvalifikācija atbilst UEFA prasībām, taču no Argentīnas netika saņemta visa nepieciešamā informācija, tādēļ treneris Liepāju pameta.
2012.—2013. gada KHL sezona
2012.—2013. gada KHL sezona ir piektā Kontinentālās hokeja līgas sezona, kas sākās 2012. gada 4. septembrī. Gagarina kausu otro sezonu pēc kārtas izcīnīja Maskavas "OHK Dinamo".
Ar šo sezonu līgas dalībnieču pulkam pievienojās slovāku Bratislavas "Slovan", ukraiņu Doneckas "Donbass", bet Popradas "Lev" pārcēlās uz Prāgu. Tāpat, līgā dalību atsāka arī Jaroslavļas "Lokomotiv".
2013. gada Kontinentālās hokeja līgas Zvaigžņu spēle norisinājās Čeļabinskā, Krievijā 2013. gada 13. janvārī.
Formāts
Sākot ar šo sezonu līga veica izmaiņas regulārās sezonas formātā. Tā kā komandu skaits līgā pieauga līdz 26, katra komanda aizvadīja divas spēles (vienu mājās, vienu viesos) ar katru citu līgas komanda, kā arī vēl divas spēles ar kādu konkrētu, sezonas sākumā noteiktu vienību. Tādējādi kopējais spēļu skaits regulārajā sezonā samazinājās līdz 52.
Izmaiņas notika arī izslēgšanas kārtas formātā. Visās izslēgšanas kārtās spēlēs, atskaitot Gagarina kausa finālu, pamatlaikam nepieciešamības gadījumā sekoja 10 minūšu pagarinājums un pēcspēles metienu sērija. Paredzēts, ka pēc 2014. gada olimpiskajām spēlēm līga varētu atgriezties pie 2011.-12. gada sezonas formāta.
Divīziju rezultāti
Rietumu konference
Labākie vārtsargi*
VSIV - vidēji spēlē ielaistie vārdi * Starp tiem vārtsargiem, kas devušies laukumā vismaz 10 spēlēs.
Izslēgšanas kārta
Katrā kārtā sērija tiek aizvadīta līdz kādas komandas četrām uzvarām.
Labākie vārtsargi
VSIV - vidēji spēlē ielaistie vārdi
Vandžas grēda
Vandžas grēda (tg) ir viena no Pamira kalnu grēdām Tadžikistānā. Izvietojusies masīva rietumdaļā; stiepjas 85 km garumā ziemeļaustrumu—dienvidrietumu virzienā no Zinātņu Akadēmijas grēdas līdz Pandžas upei starp Vandžas ieleju ziemeļos un Jazgulemas ieleju dienvidos. Veidota no granītiem, smilšakmeņiem, konglomerātiem; nogāzes stāvas, ar dziļām aizām. Augstums virs 5000 m; virs 4000 m kore klāta ar ledājiem, to kopējā platība ap 164 km².
Zileņi
Zileņi ir ciems Dricānu pagastā, Rēzeknes novadā. Atrodas 252 km attālumā no Rīgas.
Valteri
Valteri ir Jūrmalas daļa Lielupes kreisajā krastā, trīs kilometru attālumā no jūras krasta. Robežojas ar citu Jūrmalas daļu — Asariem, no kuriem tos atdala Viņķu purvs.
Zileņi
Ciema apkārtnē atrodas Zileņu ezers.
Valteri
Vēsture
18. gadsimtā uz Valteriem varēja nokļūt vai nu pa upi vai arī pa Valtera dambi, ko vēlāk pārbūvēja par Dambja ielu. 1912. gadā Valteru muižas mežus un zemi sadalīja 139 gabalos un sāka nomāt apbūvei.
Raudupes
Raudupes ir augu ģints kurvjziežu dzimtā.
Valteri
Vēsture
Pēc Pirmā pasaules kara nelielo Valteru sabiedrisko dzīvi organizēja ugunsdzēsēju kopa, kuras depo atradās uz austrumiem no bijušās muižas ēkām. Valteru iedzīvotāji galvenokārt nodarbojās ar dārzkopību, zvejniecību, medniecību un turēja mājdzīvniekus. Ogas, zivis, piens un olas tika tirgotas atpūtniekiem. Šie rajoni bija klusa vieta vasaras mītnes izīrēšanai vidēji turīgiem pilsētniekiem.
21. gadsimta sākumā Valteru izskatu sāk mainīt jaunie zemes īpašnieki ar savrupmāju būvniecību Lielupes malā.
Raudupes
Tās ir izplatītas Eiropā, Āzijā un Āfrikā. Sugu daudzveidības centrs atrodas Vidusjūras reģionā. Ģintī klasificētas vairāk nekā 100 sugas, tostarp melnsakne (Scorzonera hispanica), kas tiek audzēta, kā dārzenis, tās ēdamās saknes dēļ.
Zvīņspārņu sugas Hadula trifolii kāpuri izmanto raudupes uzturā.
Sugas
Ģintī ir klasificētas šādas sugas (nepilns saraksts):
Munīrs Mohamedi
Munīrs Mohands Mohamedi (ar; dzimis ) ir Marokas futbolists, vārtsargs, Marokas futbola izlases dalībnieks. Kopš 2020. gada spēlē Turcijas Superlīgas kluba Hatayspor sastāvā.
Tegafūrs
Tegafūrs (Tegafur (SNN)) jeb Ftorafūrs® ir plaši lietots ķīmijterapeitiskais līdzeklis dažādu ļaundabīgu audzēju, īpaši kuņģa, resnās un taisnās zarnas vēža, arī krūts vēža ārstēšanai. Tas ir pretvēža preparāts, kurš ir stabils pret nukleozīdfosforilāžu iedarbību, kas nodrošina tā ilgstošu atrašanos organismā, tādēļ tas ir iedarbīgāks par jau agrāk pazīstamo preparātu 5-fluoruracilu un ir arī mazāk toksisks. Tegafūrs labi uzsūcas no kuņģa-zarnu trakta, tāpēc to var lietot kapsulu veidā ambulatoriem slimniekiem, ne tikai injekciju veidā stacionāriem slimniekiem. Latvijā aktīvā viela tegafūrs pazīstams ar nosaukumu Ftorafur®, kas ir oriģinālpreparāts, AS «Grindeks» pretvēža līdzekļu grupas vadošais medikaments. «Grindeks» strādā pie Ftorafur® tālākās attīstības atbilstoši jaunākajām atziņām pretvēža terapijā un pasaules farmācijas tendencēm.
Vēsture
Tegafūra eksports uz Japānu sākās 1972. gadā, bet vēl pēc septiņiem gadiem tegafūrs bija reģistrēts jau 15 pasaules valstīs. 2014. gadā Regīna Žuka par būtisku ieguldījumu pretvēža preparāta tegafūrs radīšanā saņēma Latvijas Zinātņu akadēmijas augstāko apbalvojumu — Lielo medaļu un Borisa un Ināras Teterevu fonda prēmiju.
Lietošana
Tiek lietots šādu slimību ārstēšanai:
Farmakodinamiskās īpašības
Tegafūrs pieder pie pirimidīnu grupas antimetabolītiem. Tegafūram un tā nātrija sālim piemīt pretaudzēju darbība, pēc bioloģiskām īpašībām atgādinot 5-fluoruracilu. Tegafūru var uzskatīt par 5-fluoruracila transporta formu. 5-fluoruracils organismā rodas, aknu mikrosomālajiem fermentiem aktivējot tegafūru.
Metabolīts ilgi cirkulē organismā, tādējādi nodrošinot augstu zāļu efektivitāti.
5-fluoruracila metabolizēšanās procesā tiek izraisīts ļaundabīgo šūnu dalīšanās procesa pārtraukums.
Svarīgi uzsvērt, ka tegafūrs rada lielākus biosintēzes traucējumus nekā 5-fluoruracils. Tas norāda, ka tegafūrs darbojas ne tikai kā 5-fluoruracila transporta forma, bet arī pats patstāvīgi. Tegafūra citostatiskā efekta pamatā ir tā spēja iejaukties lēni augošo audzēju šūnu (ar nelielu proliferāciju) RNS metabolismā.
Uzsūkšanās un izkliede
Tegafūra farmakokinētisko īpašību pamatā ir tā augstā lipofilitāte, zāles strauji šķērso bioloģiskās membrānas un izplatās visā organismā, tostarp smadzeņu audos. Tegafūra biopieejamība no gremošanas trakta ir 3 reizes lielāka nekā 5-fluoruracilam. Tegafūrs uzsūcas nemainītā veidā. Ievadot iekšķīgi, tā aktīvie metabolīti nonāk asinīs jau pēc 0,5-1 stundas un maksimālo koncentrāciju cilvēka organismā sasniedz 4-6 stundu laikā.
Tegafūrs (tā aktīvais metabolīts) ātri nokļūst audzējā, gremošanas trakta gļotādā, aknās, kaulu smadzenēs un citos audos. Tegafūrs salīdzinājumā ar 5-fluoruracilu, lietojot abus iekšķīgi, rada vājāku toksisko iedarbi audos, jo tas veido mazāku aktīvā metabolīta daudzumu nekā 5 fluoruracils.
Biotransformācija un eliminācija
Aktīvā metabolīta – 5-fluoruracila koncentrācija ļaundabīgajā audzējā parasti ir lielāka nekā slimības neskartajās šūnās. To izskaidro ar palielinātu citosola hidrolītisko fermentu daudzumu, kas piedalās tegafūra aktivēšanā līdz 5-fluoruracilam. Turklāt vēža šūnās ir apgrūtināts 5-fluoruracila katabolisms, kas savukārt sekmē aktīvo metabolītu uzkrāšanos un ilgāku atrašanos audzējā.
Tegafūrs izdalās no organisma galvenokārt ar urīnu. Pēc 12 stundām notiek ievērojama aktīvās vielas daudzuma samazināšanās; līdz ar to iesaka lietot tegafūru ar 12 stundu intervālu.
Kontrindikācijas
Tegafūru nav ieteicams lietot, ja pret to vai pret kādu no tā sastāvdaļām ir paaugstināta jutība, smagi aknu vai nieru darbības traucējumi. Ir nosliece uz hemorāģijām vai ir nomāktas/traucētas asinsrades funkcijas, piemēram, leikopēnija, anēmija, trombocitopēnija. To nedrīkst lietot grūtniecības un zīdīšanas laikā, kā arī bērni un pusaudži.
Blakusparādības
Tegafūra lietošana var izraisīt asinsrades nomākumu (samazināts leikocītu, trombocītu skaits), sliktu dūšu, vemšanu, ēstgribas zudumu, caureju, vēdersāpes. Bieži sastopamas arī tādas blakusparādības kā organisma atūdeņošanās, reiboņi, miegainība, ožas traucējumi, stomatīts, dermatīts, nagu bojājumu, sausa āda.
Mijiedarbība
Tādas zāles kā uracils, timidīns, metotreksāts, cisplatīns, leikovorīns, tamoksifēns un citas pretaudzēju zāles pastiprina tegafūra citostatisko darbību. Uracila efektu uz tegafūra darbību izskaidro ar to, ka tas noslogo uridīndezoksifosforilāzi un līdz ar to palēnina 5-fluoruracila metabolismu, tā nodrošinot ilgstošāku metabolītu koncentrāciju plazmā un audzēja audos, kas sekojoši palielina tā efektivitāti.
Lietojot kopā ar fenitoīnu, var palielināties fenitoīna koncentrācija.
Pārdozēšana
Tegafūra pārdozēšana izraisa:
Specifiska antidota nav un ārstēšana ir simptomātiska.
Nākamajos terapijas kursos tegafūrs sliktāk metabolizējas, par to liecina tegafūra ievērojama daudzuma izdalīšanās no organisma nemainītā veidā. Turklāt audzējs kļūst rezistentāks pret tegafūru.
Koriolāns (filma)
"Koriolāns" (en) ir 2011. gada kara drāma, kas balstīta uz Viljama Šekspīra tāda paša nosaukuma traģēdiju. Filmas režisors, kā arī viens no producentiem un galveno lomu atveidotājiem ir Reifs Fainss. Citas lomas atveido Džerards Batlers, Vanesa Redgreiva, Braians Kokss, Džesika Česteina, Džons Kani, Džeimss Nesbitss un Pols Džesons. Filmas pirmizrāde notika Berlīnes filmu festivālā.
Romas ģenerālis Kaiuss Martiuss neslēpj savu nepatiku pret Romas cilvēkiem, tāpēc drīz vien viņš apvienojas ar savu lielāko ienaidnieku Tulusu Aufidiusu, lai ieņemtu un pārspētu Romas pilsētu.
Davids Greiems Bērds
Davids Greiems Bērds (en; Ņujorka —  Elizabete) bija ASV šahists.
Biogrāfija
19. gadsimta beigās bijis viens no vadošajiem Ņujorkas šahistiem. No 1880. līdz 1911. gadam regulāri piedalījies Ņujorkas šaha turnīros. Četras reizes uzvarējis Manhatanas šaha kluba čempionātos (1888, 1890, 1891, 1895). 1879. gadā mačā zaudējis Čārlzam Mēlem ar 4½:6½. 1889. gadā Ņujorkā 6. ASV šaha kongresā ieņēmis 14. vietu (uzvarējuši Makss Veiss un Mihails Čigorins). 1895. gadā uzvarējis Ņujorkas štata šaha čempionātā. 1898. gadā piedalījies Vīnes starptautiskajā šaha turnīrā, kurā palicis 18. vietā (uzvarējuši Zīgberts Tarrašs un Harijs Pilsberijs).
Arī viņa brālis Džons Vašingtons Bērds ir bijis šahists.
Gulbis (uzvārds)
Gulbis (sieviešu dzimtē Gulbe) ir izplatīts latviešu cilmes uzvārds. Cilvēki ar šo uzvārdu:
Neitans Hortons
Neitans Hortons (dzimis 1985. gada 29. maijā) ir bijušais kanādiešu hokejists, labās malas uzbrucējs. Karjeras laikā aizvadījis 627 spēles Nacionālajā hokeja līgā, 2011. gadā kopā ar Bostonas "Bruins" izcīnot Stenlija kausu. Muguras savainojuma dēļ Hortons karjeru noslēdza vien 29 gadu vecumā.
Spēlētāja karjera
Profesionāļa karjeru Hortons uzsāka 2003. gada rudenī, kad uzsāka spēlēt NHL kluba Floridas "Panthers" rindās, tās sastāvā aizvadot 55 spēles. 2004.—05. gada sezonas NHL lokauta laikā Hortons spēlēja "Panthers" AHL fārmklubā Sanantonio "Rampage", taču tad turpināja iesākto karjeru NHL, jau 2006.—07. un 2007.—08. gada sezonās viņam kļūstot par otru rezultatīvāko "Panthers" spēlētāju aiz Olli Jokinena.
2010. gada vasarā Hortons tika aizmainīts uz Bostonas "Bruins" vienību. 2011. gadā viņš kopā ar klubu izcīnīja Stenlija kausu. 2013. gada vasarā hokejists pievienojās Kolumbusas "Blue Jackets" rindām. 2015. gada oktobrī Hortonam tika konstatēts muguras savainojums, kura dēļ hokejistam nācās pārtraukt karjeru.
Ziļi (Ņukšu pagasts)
Ziļi ir ciems Ņukšu pagastā, Ludzas novadā. Atrodas 282 km attālumā no Rīgas.
Gogoļa centrs
Gogoļa centrs (ru) bija režisora Kirila Serebreņņikova izveidots teātra centrs uz likvidētā Gogoļa vārdā nosauktā Maskavas drāmas teātra bāzes.
Vēsture
2012. gada 7. augustā par jauno Gogoļa vārdā nosauktā Maskavas drāmas teātra māksliniecisko vadītāju tika iecelts Kirils Serebreņņikovs. Jau 2012. gada septembrī tika paziņots par Serebreņņikova plāniem izformēt teātri un pārdēvēt to par Gogoļa centru.
Gogoļa centra atklāšana notika 2013. gada februārī. Pirmajā 2012./2013. gada sezonā tika iestudētas sešas pirmizrādes pēc klasiķu darbu motīviem. Notika daudz koncertu, diskusiju un citu nozīmīgu notikumu.
2013./2014. gada sezonā tika iestudētas 13 jaunas izrādes, kā arī atklāta Krievijā pirmā specializētā Teātra mediju bibliotēka, kurā skatītāji varēja bez maksas noskatīties izrādes no visas pasaules. 2013. gada 1. un 2. novembrī ar filmu "Mēbiuss" un "Zils ir vissiltākā krāsa" pirmizrādēm Krievijā tika atklāta programma Гоголь-кино, kuras ietvaros teātrī rādīja Eiropas kinofestivālu galvenos hītus.
No 2014. gada Gogoļa centra trupa vairākas reizes uzstājās viesizrādēs Latvijas Nacionālajā teātrī.
2021. gadā Maskavas mērijas kultūras departaments nolēma nepagarināt līgumu ar Kirilu Serebreņņikovu un viņš tika atbrīvots no Gogoļa centra vadītāja amata. Par teātra māksliniecisko vadītāju kļuva Aleksejs Agranovičs.
Darbības laikā Gogoļa centrs kļuva par vadošo avangarda teātri Krievijā un nozīmīgu platformu citiem mākslas veidiem līdz 2022. gadā 30. jūnija tas tika slēgts. Pēdējā tajā nospēlētā izrāde bija iestudējums "Es nepiedalos karā" (Я не участвую в войне), kuras pamatā ir Jurija Levitanska dzeja.
Boļšojaņuja
Boļšojaņuja (ru), arī Ulahaneņīja (sah — ‘mazā upe’) vai Vilgilvēma (ckt — ‘bērzu upe’), ir upe Krievijas Federācijas ziemeļaustrumos. Plūst pa Čukotkas autonomā apvidus un Sahas Republikas teritoriju.
Upe sākas kā Ļevijiļukeivēma Anadiras plakankalnē, pēc citiem avotiem — satekot Ļevijiļukeivēmai un Pravijiļukeivēmai. Plūst rietumu—ziemeļrietumu virzienā starp Aņujas grēdu ziemeļos un Olojas grēdu dienvidos. Pēc Peženkas pietekas noplūst Kolimas zemienē, kur, saplūstot ar Malijaņuju, veido Kolimas pieteku Aņuju.
Aizsalst oktobra sākumā, ledus iziet jūnija sākumā. Upes baseinā nozīmīgas zelta un sudraba atradnes. Krasti praktiski neapdzīvoti, pastāvīgu apdzīvoto vietu nav. Lejtecē iepretī Konstantinovskas attekai izvietota Konstantinovskas meteostacija.
Strofomenīdu kārta
Strofomenīdu kārta (Strophomenida) ir slēdzenes pleckāju kārta.Čaulas pseidoporainas, ieliekti-izliektas vai divpusēji izliektas, retāk izliekti-ieliektas. Arejas ar deltīdiju un hilīdiju ir uz abām čauliņām, retākos gadījumos - tikai uz vēdera čauliņas. Ornamentējums veidojas no radiālām galvenajām ribiņām un sekundārām mazāk attīstītām starpribiņām. Ribiņu skaits palielinās tikai interkalācijas veidā. Adatu uz čauliņas virsmas nav. Vēdera čauliņā ir zobi un zobu plātnes. Rokas aparāta, īsto krūru un brahiālo nospiedumu nav. Strofomenīdu kārtas pārstāvji dzīvoja no ordovika līdz triasam vai apakšējai jurai.
Sistemātika
(†) - izmirušu organismu grupa.
Rietekļa paeglis
Rietekļa paeglis vai Baložu kadiķis ir dižākais parastais kadiķis Latvijā. Aug Valmieras novada Valmieras pagastā autoceļa A3 ziemeļu pusē 350 m uz dienvidrietumiem no Baložu mājām. Dēvēts gan pēc tuvējo māju vārda, gan par godu dzejniekam Rieteklim, kas dzimis Baložos un bieži mēdzis pie kadiķa atpūsties. Paegļa foto presē pirmoreiz parādās 1914. gadā J. Novoselova izdevumā «Latiši» («Latvieši»), bet «Kultūras Vēstnesis» 1923. gada 1. numurā raksta: «Valmieras pagasta Baložu māju robežās, Simanēnu svētozola tuvajos kaimiņos atrodas piramīdveidīgs kadiķis, kura stumbra apkārtmērs pārsniedz 8 pēdas».
Jaunkalni
Jaunkalni (agrāk arī Jaunkalniņi vai Annasmuiža) ir ciems Cēsu novada Priekuļu pagastā. Atrodas pagasta dienvidrietumu daļā.
Apdzīvotā vieta atrodas pie autoceļu P20 un V320 krustojuma un dzelzceļa līnijas Rīga—Lugaži. Pie ciema ir Cēsu lidlauks.
Timašovska
Timašovska (krievu: Тимашёвск) ir pilsēta Krasnodaras novadā, Krievijā.
Kājnieku tilts pār Gauju pie Velnalas
Kājnieku tilts pār Gauju pie Velnalas ir tilts, kas atrodas 300 metrus lejpus Krimuldas Velnalas. Tas atklāts 1979. gadā. Tilts tika būvēts, lai nodrošinātu Velnalas apskati no Gaujas pretējā krasta un no Siguldas puses izveidotu Gaujas senlejas apmeklētājiem apļveida maršrutu abos upes krastos.
Timašovska
Pilsēta atrodas 68 km attālumā no Krasnodaras. Pārsvarā tajā dzīvo krievi (89,97 %), armēņi (3,07 %) un ukraiņi (1,58 %).
Leons Tjērselēns
Leons Tjērselēns (fr; dzimšanas un miršanas datums nav zināms) bija haitiešu paukotājs, startēja 1900. gada vasaras olimpiskajās spēlēs Parīzē.
Kājnieku tilts pār Gauju pie Velnalas
2008. gadā un 2017. gadā tiltam tika nomainīts koka klājums.
Timašovska
Timašovskas rajons un jo īpaši Timašovska ir viens no lielākajiem rūpniecības centriem Krasnodaras novadā, tās izdevīgais ģeogrāfiskais novietojums reģiona centrā veicina straujāku rūpniecības attīstību ar minimālām izmaksām. Vairāk nekā pusi pilsētas teritorijas aizņem rūpnieciskās zonas.
Leons Tjērselēns
Tjērselēns 1900. gada Parīzes olimpiskajās spēlēs startēja divās paukošanas disciplīnās profesionāļiem — paukošana ar floreti un paukošana ar špagu. Abās šajās disciplīnās viņš startēja tikai pirmās kārtas posmos.
280. Bolderājas policijas bataljons
Izveidošana
Bataljona komandieris — pulkvežleitnants Kārlis Lobe
Dignājas iela (Rīga)
Dignājas iela ir iela Rīgā, Zemgales priekšpilsētā, Ziepniekkalna apkaimē. Dignājas iela sākas krustojumā ar Stērstu ielu, Mazo Stērstu ielu un Tumes ielu, bet beidzas krustojumā ar Ziepniekkalna ielu, pretī Šautuves ielai, nekrustojot nevienu citu ielu. Kopējais ielas garums ir 450 metri un tā sastāv no 2 braukšanas joslām ar asfalta segumu. Dignājas ielā ir vienvirziena kustība virzienā uz Ziepniekkalna ielu (izņemot pēdējo nepilnus 100 metrus garu posmu).
Hematoloģija
Hematoloģija (el, haima — ‘asins’,  — ‘mācība’) ir medicīnas nozare, kas pēta asins uzbūvi, fizioloģiju, patoloģiju, asinsrades orgānus, to slimību diagnosticēšanu, ārstēšanu un profilaksi. Hematoloģija tiek iedalīta vairākās nozarēs: morfoloģiskajā, seroloģiskajā un klīniskajā hematoloģijā.
280. Bolderājas policijas bataljons
Dienesta gaitas
Operācija "Winterzauber" izvērtās par vienu no vērienīgākajām partizānu apkarošanas operācijām Ostlandes reģionā, kaujas darbībā ap Osvejas ezeru piedalījās vēl 6 latviešu policijas bataljoni, kā arī vairākas vācu, lietuviešu un ukraiņu vienības SS ģenerāļa Jekelna vadībā. Operācijā iesaistītās vienības sadalīja divās grupās — Knehta un Šrēdera, 280. bataljonu iekļaujot Šrēdera grupā. 280. bataljona kaujas darbība sākās ar Mušinas ciema ieņemšanu, tajā tika izvietots bataljona štābs. Februāra beigās Mušina tika pakļauta spēcīgam ienaidnieka uzbrukumam, bataljonam zaudējot 5 kritušos. Marts tika pavadīts nepārtrauktās kaujas darbībās, bataljonam zaudējot 8 kritušos uz ienaidnieka izliktām mīnām.
Operācija ilga līdz 31. martam, tajā tika iznīcināti 3904 partizāni vai par to atbalstīšanu aizdomās turētie. Pēc operācijas noslēgšanās bataljons devās uz Ludzu, pa ceļam iznīcinot partizānu izveidotu lidlauku uz Osvejas ezera salas. Izformēts 9. aprīlī Rīgā.